Ο **Ρομπέρ Αμπντεσαλάμ** (*γαλλικά : Robert Abdesselam*) (Ελ Μπιάρ 27 Ιανουαρίου 1920 - Παρίσι 6 Ιουλίου 2006) είναι Αλγερινής καταγωγής Γάλλος πρωταθλητής της αντισφαίρισης, πολιτικός και νομικός. Διετέλεσε αντιπρόεδρος της Γαλλικής Ομοσπονδίας Τένις 1968-1974 και της Διεθνούς Ομοσπονδίας Τένις 1975-1976 και έπαιξε σημαντικό ρόλο κατά τον χρόνο της συγχώνευσης επαγγελματίες και ερασιτέχνες κυκλώματα.

Βιογραφία
---------

Ήταν γιος του "Μεχάνα Αμπντεσαλάμ" (Mehana Abdesselam) δικηγόρου στο εφετείο του Παρισιού και της ζωγράφου "Μαργκερίτ Τεντέσκι" (Marguerite Tedeschi). Μεγάλωσε στο Ελ Μπιάρ όπου γνώρισε και ασχολήθηκε με την αντισφαίριση. Παρακολούθησε το γυμνάσιο στο Αλγέρι και το λύκειο στο "Lycée Janson de Sailly" στο Παρίσι. Στη συνέχεια πήρε μαθήματα στο "Ινστιτούτο πολιτικών επιστημών του Παρισιού" και αποφοίτησε από την νομική σχολή του Παρισιού. Παράλληλα παίζει αντισφαίριση και γίνεται ένας από τους καλύτερους Γάλλους παίκτες. Πρωταθλητής νέων της Γαλλίας δύο φορές το 1937 και το 1938 και πρωταθλητής το 1939 στην φοιτητική κοινότητα.

Κατά τη διάρκεια του Β΄ παγκοσμίου πολέμου και το 1942 εντάχθηκε στον συμμαχικό στρατό στο Αλγέρι. Συμμετείχε στην ιταλική εκστρατεία του γαλλικού εκστρατευτικού σώματος Μάρσαλ τον Ιούνιο. Έλαβε τα μετάλλια ανδρείας του "Ταξιάρχη της Λεγεώνας της Τιμής" και τον "Πολεμικό Σταυρό 1939-1945". Όταν τελείωσε ο πόλεμος συνέχισε την αντισφαίριση. Παράλληλα παραμένει ο δεύτερος καλύτερος Γάλλος παίκτης και επιλέγεται με την Γαλλική εθνική ομάδα για τον Κύπελλο Ντέιβις από το 1947 έως το 1953. Έφτασε στον τέταρτο γύρο το 1938 και το 1947 και στα προημιτελικά το 1949 στο Ρολάν Γκαρός. Το 1947 στα προημιτελικά του Γουίμπλεντον. Από το 1946 έως το 1963 ασκεί επίσης το επάγγελμα του δικηγόρου στο εφετείο του Αλγερίου. Το 1947 στους διεθνείς εαρινούς αγώνες του Πανελλήνιου Γ.Σ. ήταν νικητής στο διπλό με συμπαίκτη τον Ανρί Κοσέ. Το 1951 είχε συμμετάσχει στο Πρωτάθλημα αντισφαίρισης Ανατολικής Μεσογείου όπου ήταν δεύτερος στο μονό αντρών. Το 1951 ήταν πρώτος στο διεθνές πρωτάθλημα της Αλεξάνδρειας, 

Το 1956, αποφάσισε να σταματήσει τον αθλητισμό και να αφοσιωθεί στην πολιτική. Εξελέγη βουλευτής στο Αλγέρι το 1958. Στη συνέχεια τάχθηκε υπέρ της διατήρησης της γαλλικής κυριαρχίας στην Αλγερία. Το 1960 θεωρείται από τους υποστηρικτές της ανεξαρτησίας της Αλγερίας ως προδότης, υπέστη απόπειρα δολοφονίας στην Rue de la Faisanderie στο Παρίσι από τον Larbi Lamraoui στις 5 Μαΐου. Στις 8 Νοεμβρίου 1961 ο Ρομπέρ Αμπντεσαλάμ είναι ήταν ένας από τους 80 βουλευτές που ψήφισαν την «τροποποίηση Σαλάν». Το 1962 κλήθηκε ως μάρτυρας στη δίκη των Εντμόν Ζουό και Ραούλ Σαλάν αρχηγών της ΟΑΣ (Οργάνωση Μυστικός Στρατός). Μετά την ανεξαρτησία της Αλγερίας το 1962 ο Ρομπέρ Αμπντεσαλάμ εγκατέλειψε την πολιτική για να αφοσιωθεί στη δικηγορική του καριέρα ενώ παράλληλα συμμετείχε στην ανάπτυξη της εταιρείας Λακόστ στο εξωτερικό.

Από το 1968 έως το 1974 διετέλεσε αντιπρόεδρος της Γαλλικής ομοσπονδίας αντισφαίρισης, και 1975-1976 της Διεθνούς Ομοσπονδίας Αντισφαίρισης. Διετέλεσε επίσης πρόεδρος της Ρασίνγκ Κλαμπ ντε Φρανς το 1959-1992 και πρόεδρος του Διεθνούς συλλόγου Λόουν τένις το 1993-2004.

Πέθανε στο Παρίσι στις 26 Ιουλίου 2006 και η κηδεία του έγινε στο παρεκκλήσι του στρατιωτικού σχολείου. Στη βιογραφία του ο Μισέλ Ντρέιγους περιγράφει τη ζωή του ως «το πιο σαγηνευτικό μυθιστόρημα.»

Παραπομπές
----------

1. ↑  (Γαλλικά) *Sycomore*. www.assemblee-nationale.fr/sycomore/index.asp.
2. 1 2  *Roglo*. p=robert;n=abdesselam.
3. 1 2 3 4  «Fichier des personnes décédées». *Fichier des personnes décédées*. Ανακτήθηκε στις 24  Απριλίου 2021.
4. ↑  (Γαλλικά) *Sycomore*. www.assemblee-nationale.fr/sycomore/index.asp. Ανακτήθηκε στις 9  Οκτωβρίου 2017.
5. ↑  (Αγγλικά) *pace.coe.int*. 730. Ανακτήθηκε στις 20  Απριλίου 2022.
6. ↑  www.assembly.coe.int/nw/xml/AssemblyList/MP-Details-EN.asp?MemberID=730.
7. ↑  Assemblée nationale - Les députés de la Ve République : M. Robert]
8. ↑  Peintres orientalistes français
9. 1 2 3 4  «Abdesselam Robert». *www.sciencespo.fr* (στα French). Sciences Po Centre d'Histoire. CS1 maint: Μη αναγνωρίσιμη γλώσσα (link)
10. ↑  Robert Abdesselam [archive sur le site officiel de la Coupe Davis]
11. ↑  Αθλητισμός, φύλλο 20 Απριλίου 1947, σελ 1
12. ↑  *Εμπρός, Φύλλο: 8/9/1951, Σελίδα: 2*
13. ↑  «Abdesselam gagne le tournoi d'Alexandrie». Le Monde. 30 Μαρτίου 1948.
14. ↑  «Assemblée nationale - Les députés de la Ve République : M. Robert Abdesselam». *www.assemblee-nationale.fr*. Ανακτήθηκε στις 2 Σεπτεμβρίου 2015.
15. ↑  «M. Robert Abdesselam, député d'Alger est blessé par des terroristes. Un gardien de la paix qui assurait sa protection est tué» (στα French). Le Monde. 5 Μαΐου 1950. CS1 maint: Μη αναγνωρίσιμη γλώσσα (link)
16. ↑  «L'agresseur de M. Robert Abdesselam est condamné a mort» (στα French). Le Monde. 5 Οκτωβρίου 1960. CS1 maint: Μη αναγνωρίσιμη γλώσσα (link)
17. ↑  Mayer, René (2006). *Dictionnaire biographique des Français d'Afrique du Nord* (στα French). René Mayer. ISBN 978-2-952757300. CS1 maint: Μη αναγνωρίσιμη γλώσσα (link)
18. ↑  «Robert Abdesselam». *www.salan.asso.fr* (στα French). Association des amis de Raoul Salan. Αρχειοθετήθηκε από το πρωτότυπο στις 1 Δεκεμβρίου 2021. Ανακτήθηκε στις 22 Απριλίου 2017. CS1 maint: Μη αναγνωρίσιμη γλώσσα (link)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 91062163
* LCCN: n2009046345
* ISNI: 0000 0000 7887 5537
* GND: 139776656
* SUDOC: 147688094

 |

 |